Ghid de utilizare Cyber-shot
Imprimare
Prima pagină > Probleme tehn. > Probleme tehn. > Realizarea de fotografii statice/filme

## Realizarea de fotografii statice/filme

Nu puteţi înregistra imagini.

- Dacă imaginile sunt înregistrate în memoria internă chiar dacă este introdus un card de memorie în aparatul foto, asiguraţi-vă că acesta este complet introdus în aparatul foto.

- Verificaţi spaţiul liber din memoria internă sau de pe cardul de memorie. Dacă sunt pline, faceţi una dintre următoarele:

- Ştergeţi imaginile inutile. [Detalii] [Detalii]

- Schimbaţi cardul de memorie.

- Nu puteţi înregistra imagini în timp ce bliţul se încarcă.

- Se recomandă să utilizaţi următoarele carduri de memorie atunci când înregistraţi filme:

- „Memory Stick PRO Duo” (Mark2), „Memory Stick PRO-HG Duo”

- Card de memorie SD, card de memorie SDHC sau card de memorie SDXC (Clasa 4 sau mai rapid)

- Setaţi [Mod demo] la [Dezactivat]. [Detalii]

Funcţia Declanşator zâmbet nu funcţionează.

- Nu este realizată nicio fotografie dacă nu se detectează o faţă zâmbitoare. [Detalii]

- Setaţi [Mod demo] la [Dezactivat]. [Detalii]

Funcţia antineclaritate nu funcţionează.

- Este posibil ca funcţia antineclaritate să nu funcţioneze când fotografiaţi scene de noapte.

- Fotografiaţi după ce apăsaţi butonul declanşator pe jumătate.

Înregistrarea durează mult.

- Când timpul de expunere creşte peste o anumită valoare, de exemplu, când fotografiaţi în locaţii întunecate, aparatul foto reduce automat zgomotul de pe imagine. Funcţia este denumită timp de expunere lung cu NR (reducere zgomot) şi înregistrarea imaginii durează mai mult.

Imaginea nu este focalizată.

- Subiectul este prea aproape. La realizarea fotografiei, poziţionaţi obiectivul la o distanţă mai mare de subiect decât cea mai scurtă distanţă de fotografiere (aproximativ 5 cm (W)/120 cm (T) de la obiectiv).

- Modul (Scenă nocturnă), (Peisaj), (Artificii) sau (Înreg. avansată sport) este selectat în modul Selectare scenă la realizarea de imagini statice.

Zoomul nu funcţionează.

- Nu puteţi utiliza zoomul în modul Foto panoramică prin balans.

- Nu puteţi folosi funcţia Zoom inteligent, în funcţie de dimensiunea imaginii. [Detalii]

- Nu puteţi folosi funcţia Zoom digital atunci când:

- Când selectaţi modul (Înreg. avansată sport) în Selectare scenă.

- Funcţia Declanşator zâmbet funcţionează.

- [Temporizator] este setat la [Autoportret o persoană] sau [Autoportret două persoane].

Nu puteţi selecta funcţia Detecţie feţe.

- Puteţi selecta funcţia Detecţie feţe numai atunci când modul de focalizare este setat la [Multi AF] şi [Mod măsurare] este setat la [Multi].

Bliţul nu funcţionează.

- Nu puteţi utiliza bliţul atunci când:

- Este selectat modul Setări foto continuă. [Detalii]

- Modul (Scenă nocturnă), (Sensibilitate înaltă), (Artificii) sau (Înreg. avansată sport) este selectat în Selectare scenă.

- Utilizaţi aparatul în modul Foto panoramică prin balans.

- Utilizaţi aparatul în modul Film.

- Setaţi bliţul la (Activat) când modul Selectare scenă este setat la (Peisaj), (Specialităţi culinare), (Animal de companie), (Plajă) sau modul (Zăpadă). [Detalii]

Pe fotografiile realizate cu bliţ apar pete rotunde albe, neclare.

- Particulele din aer (praf, polen etc.) au reflectat lumina bliţului şi au apărut în fotografie. Acest lucru nu reprezintă o defecţiune. [Detalii]

Funcţia de fotografiere în prim-plan (Macro) nu funcţionează.

- Aparatul foto reglează focalizarea automat. Apăsaţi şi ţineţi apăsat butonul declanşator pe jumătate. Reglarea focalizării poate dura o perioadă de timp atunci când fotografiaţi un subiect apropiat.

- Modul (Peisaj), (Scenă nocturnă), (Artificii) sau (Înreg. avansată sport) este selectat în Selectare scenă.

Data şi ora nu sunt afişate pe ecran.

- În timpul fotografierii, data şi ora nu sunt afişate. Acestea sunt afişate numai în timpul redării.

Valoarea F şi timpul de expunere se aprind intermitent atunci când ţineţi butonul declanşator apăsat pe jumătate.

- Expunerea este incorectă. Corectaţi expunerea. [Detalii]

Culorile imaginii nu sunt corecte.

- Reglaţi balansul de alb. [Detalii]

În zonele luminoase ale subiectului apar dungi albe sau mov sau întregul ecran al imaginii se înroşeşte.

- Acest fenomen poartă denumirea de pătare. Acest lucru nu reprezintă o defecţiune. Dungile nu sunt înregistrate pe imaginile statice, dar sunt înregistrate ca atare sau sub formă de culori neuniforme pe fotografiile panoramice realizate prin balans sau în filme.
  („Zone luminoase”se referă la soare sau la lumina electrică mult mai strălucitoare decât cele înconjurătoare).

Imaginea prezintă interferenţe atunci când vizualizaţi ecranul într-un loc întunecat.

- Aparatul foto încearcă să mărească vizibilitatea ecranului făcând temporar imaginea mai luminoasă în condiţii de iluminare slabă. Acest lucru nu afectează imaginea înregistrată.

Ochii subiectului ies roşii.

- Setaţi [Reduc. ef. ochi roşii] la [Auto] sau [Activat]. [Detalii]

- Fotografiaţi subiectul cu bliţ, de la o distanţă mai mică decât intervalul bliţului.

- Aprindeţi lumina în încăpere şi fotografiaţi subiectul.

- Retuşaţi imaginea utilizând funcţia [Retuşează] [Corectează efect ochi roşii] în meniul de vizualizare [Detalii] sau corectaţi-o utilizând „PlayMemories Home” [Detalii].

Pe ecran apar puncte care nu dispar ulterior.

- Acest lucru nu reprezintă o defecţiune. Aceste puncte nu sunt înregistrate.

Nu puteţi realiza o suită de fotografii.

- Memoria internă sau cardul de memorie sunt pline. Ştergeţi imaginile inutile. [Detalii] [Detalii]

- Energia bateriei este scăzută. Introduceţi acumulatori încărcaţi.

Aceeaşi fotografie este realizată de mai multe ori.

- Setaţi [Setări foto continuă] la [Fotografiere unică]. [Detalii]

- [Recunoaştere scenă] este setat la [Avansat]. [Detalii]

Sus